Siit ka minu järeldus. Metsanduse  arengukava raieprognoosid on tehtud suures eufoorias, nõukogude perioodist jäänud suhteliselt rohke raieküpse metsa arvel. Seda ei tuleks maha võtta mitte järgneva 10 aastaga, vaid jaotada raied ja omanikutulu pikemale perioodile. Männikutes pole vahet, kas neid raiutakse 90, 100 või 110 aastaselt. Ka elujõulised ja terved kuusikud püsivad kauem kui 80 aastat. Nii säiliks meil olemasolev metsatööstus ning oleks tagatud pidevalt omamaine ehitusmaterjal ja energia tooraine. 20 aasta pärast saavad raieküpseks  praegused keskealised ja latimetsad ning mõõdukas raie jätkub.